ایتالیادا قاچقین‌لار و اونلارا دستک وئرن غیری -حکومت تشکیلات‌لاری پولیس‌ین هفته عرضینده قاچقین‌لاری قالدیق‌لاری یئردن گوج ایستیفاده ائده‌رک چیخارتماغا چالیشماسینا رئاکسیا گؤستردی‌لر.
پایتاخت روما‌داکی Esquilino مئیدانیندا توپ‌لاشان تخمینن 5 مین اینسان پولیس‌ین اؤتن شنبه و جومه آخشامی گونو Indipendenza مئیدانیندا و میدانداکی ترک ائدیلمیش بینادا قالان 100-ه قدر قاچقینی چیخارماق اوچون ائتدیگی سرت موداخیله‌سینه اعتراض ائتدی.
اعتراضچیلار"بیز تهلوکه‌لی اینسان‌لار دئییللیک، قانونی شکیلده بوراداییق" پلاکات‌لاری ایله یوروش ائده‌رک، دؤولتین اونلارا تروریست کیمی داورانماق‌دانسا، قالا‌جاق بیر یئر وئرمه‌لی اولدوغونو بیلدیردی‌لر.
یوروشه پولیس‌ین موداخیله‌سینه معروض قالان قاچقین‌لارلا یاناشی چوخ سایدا ایتالیان غیری -حکومت تشکیلاتی دا دستک وئردی.
